钦定古今图书集成/理学汇编/文学典/第138卷 > 《跋楼参政绍熙五年内禅诏草》前人
## 钦定古今图书集成/理学汇编/文学典/第138卷 > 《跋楼参政绍熙五年内禅诏草》前人

某未冠时，侍长老，听绍熙末年内禅诏书至，所谓“虽
丧纪自行于宫中，而礼文难示于天下”，为之悒然以
叹，知朝廷有人也。后此三十二年，乃获观槁墨于宣
献楼公之季子。又见当时删《易》钩注，虽仓卒之顷，动
中理道。孟子曰：“天子不能以天下与人。”然则言动几
微之间，莫非天命之流行，岂一毫人力所能予夺其
间乎？史官魏某谨书。